Когато дойде време за избирането на ключове и контакти, има няколко неща, които трябва да вземете под внимание. От първостепенно значение е ключовете и контактите, които ще изберете, да са висококачествени, за да не възникват проблеми, които не само ще ви отворят работа, но и могат да са опасни за вас.
В повечето случай ключовете се продават в комплект от монтажна рамка и декоративна рамка и включващ бутон. Въпреки това обаче има модели, чиито компоненти трябва да купувате отделно, а това не е особено препоръчително, тъй като ще струват по-скъпо.
Въпреки че на първо място трябва да е функционалността, не бива да пренебрегвате дизайна на ключовете, тъй като са важна част от интериора. Пластмасовите са добър евтин вариант, но ако искате нещо по-нестандартно, можете да се спрете на ключове от дърво или метал, които се предлагат и в различни форми.